**eOppivan toimituskunnan kokous**

Aika 24.8.2018 kello 9.00-12.00

Paikka HAUS kehittämiskeskus Oy

Läsnä Raija Meriläinen puheenjohtaja   
 Petteri Kallio esittelijä  
 Tuula Aaltonen   
 Päivi Hirvasmaa   
 Tiina Kukkonen-Suvivuo varapuheenjohtaja   
 Marjaana Laine   
 Virpi Lappeteläinen   
 Pia Palviainen   
 Soile Röppänen (skype)  
 Eija Aures sihteeri

1. Kokouksen avaus

Puheenjohtaja avasi kokouksen.

1. Toimituskunnan työtavat

Käytiin vilkasta keskustelua toimituskunnan työskentelyn kehittämisestä ja tulevista tehtävistä. Toimituskunnan jäsenet pitivät ongelmallisena sitä, että tällä hetkellä Trellossa olevien korttien takana ei ole tarpeeksi tietoa toimituskunnan päätöksenteon pohjaksi.

Päätös:

Päätettiin, että ideat laitetaan tärkeysjärjestykseen. Korttien takana täytyy jatkossa löytyä jatkossa jo ideavaiheessa pelikirjan Canva 1 täytettynä, mikä helpottaa toimituskunnan työtä jatkossa. Canva 1 sisältää tietoa mm. projektin tavoitteesta, osallistujamäärästä, hinnasta, aikataulusta, lyhyen kuvauksen projektista sekä tiedon projektin omistajuudesta.

Päätettiin, että jatkossa toimituskunnan työskentelykanavana on Trello. Exceliä käytetään puolivuosittaisen raportoinnin seurannan pohjana. Kerättävää tietoa tarvitaan VM:ssä päätöksenteon pohjaksi.

1. Syksyn 2018 kokousajat

Päätös:

Päätettiin, että kokouksen pidetään kerran kuussa. Mikäli toimituskunnalle tulee käsiteltäviä asioita enemmän voidaan kokousten määrää lisätä. Sovittiin, että toimituskunnan sihteeri varaa tilat ja lähettää kutsut. Syksyn kokousajoiksi sovittiin seuraavat ajat:

* ke 26.9. 9.00-12.00 HAUS
* ke 24.10. 9.00-12.00 VM
* ke 28.11. kello 9.00-12.00 HAUS
* ke 19.12. kello 9.00-12.00 HAUS

1. eOppivan tuotantojen kokonaistilanne

eOppivassa on tällä hetkellä 21 valmista kurssia. Hintsa – hyvinvointivalmennus on eOppivan omaa tuotantoa. Todettiin, että Virkamiesvalinta-koulutus on tuotannossa, mutta tällä hetkellä ”pause”-tilassa. Tietosuojakoulutus koko valtionhallinnolle valmistuu lokakuun alussa. Työn alla on tällä hetkellä myös VRK:n Vartti. Valtiopassin pilottiin käsikirjoitus on jo tehty kuvaukset alkavat pikapuolin.

Päätös:

Päätettiin, että tuotantojen kokonaistilanne käydään läpi jokaisessa kokouksessa. Jatkossa läpikäytäviin asioihin liitetään myös live-lähetykset ja podcastit. Esitettiin, että jatkossa ”puhuvia päitä” käytettäisiin vähemmän videotuotannossa.

Päätettiin, että tulevaisuudessa eOppiva pyrkii tekemään monipuolisempaa tarjontaa ja tähän asiaan palataan seuraavissa toimituskunnan kokouksissa.

1. Idea-asteella oleva eOppiva-tuotanto

Petteri Kallio esitteli eOppivan idea-asteella olevat tuotannot.

Toimituskunta esitti huolensa siitä, että tukkivatko virastojen tilaamat videot eOppivan tuotantojonon. Todettiin, että toimituskunta tukee eOppivaa ja laittaa ideat järjestykseen. Koettiin ongelmalliseksi, että tällä hetkellä ei ole tarkkaa tietoa siitä paljoko rahoituksesta on jäljellä toteutusten tekoon ja päätöksen pohjaksi. Todettiin, että ensi vuonna alkaa uusi budjettivuosi jolloin rahoituksen seuraaminen on helpompaa.

Päätös:

Päätettiin edistää/priorisoida valtionhallinnon esittelijöiden- ja virkamiesruotsi – toteutuksia. Julkisuuslakiasiaa palataan seuraavassa kokouksessa. Lisäksi pidettiin tärkeänä, että Success Factorin tulessa käyttöön Kiekussa olisi tärkeää, että eOppiva voitaisiin kytkeä mukaan prosessiin.

1. eOppivaan tulossa olevat, ei oman tuotannon kokonaisuudet

Todettiin, että Sovelton laajasta kurssivalikoimasta noin 10 kurssia voitaisiin siirtää eOppivan tarjontaan suoraan. Kyseeseen voisivat tulla esim. itsensä- ja projektijohtamiskurssit. Todettiin, että AVIssa on kursseja, jotka voitaisiin siirtää eOppivan tarjontaan. Innovaatiokyvykkyys –tuotanto etenee ja tuotantoon saadaan ulkopuolinen rahoitus SITRAsta. TTL:n kurssien ostoon (esimiesten työturvallisuuskurssi) voidaan käyttää mahdollisesti Työsuojelurahastosta saatavaa rahaa.

Päätös:

Päätettiin, että seuraavaan kokouksessa esitetään lista hankittavista videoista ja tämän pohjalta toimituskunta tekee päätöksen hankittavista kursseista.

1. eOppiva ja virastojen kanssa tehtävä yhteistyö

Todettiin, että viraston pääkäyttäjät tarvitsevat käyttäjätukea Moodlen käytössä. Keskusteltiin siitä, miten viraton pääkäyttäjille saadaan käyttäjätukea ja miten he pääsevät liikkeelle eOppivan käytössä sekä miten virastot saadaan eOppivan käyttäjiksi. Todettiin, että moodlekäyttäjien tunnistaminen virastoissa on hankalaa ja päääyttäjät tulisi saada koulutukseen, kun Canva 1. on täytetty. Keskusteltiin moodle-kurssin tekemisestä pääkäyttien avuksi.

Päätös:

Selvitetään Valtorilta saadaanko työasemien ”lepokuvaksi” Microsolftin kuvan sijasta eOppiva kuva. Marjaana Laine lupasi selvittää asiaa Valtorin kanssa.

1. Tiedoksi

eOppivan seuraava verkostotapaaminen pidetään 5.9. Uutena käytäntönä tapaamisessa kokeillaan 15 minuutin klinikka-aikojen tarjoamista virastoille. Petteri Kallio kertoo verkostopäivästä lisää seuraavassa kokouksessa.

1. Kokouksen päättäminen

Puheenjohtaja kiitti osanottajia ja päätti kokouksen.

Kokouksen vakuudeksi:

Raija Meriläinen Eija Aures  
puheenjohtaja sihteeri